b'\n_START_ARTICLE_\nKalaja (Reisj\xc3\xa4rvi)\n_START_PARAGRAPH_\nKalaja (my\xc3\xb6s Iso-Kalaja tai Kalajankyl\xc3\xa4) on Reisj\xc3\xa4rven kyl\xc3\xa4. Kyl\xc3\xa4 on saanut nimens\xc3\xa4 1860-luvulla kuivatun, sit\xc3\xa4 ennen hyvin kalaisan, Kalajanj\xc3\xa4rven (my\xc3\xb6s "Kalaj\xc3\xa4rvi") mukaan. Kyl\xc3\xa4\xc3\xa4n voidaan laskea kuuluvaksi my\xc3\xb6s K\xc3\xb6yh\xc3\xa4nper\xc3\xa4n ja J\xc3\xa4ppiper\xc3\xa4n asutukset._NEWLINE_Kalajan kyl\xc3\xa4ll\xc3\xa4 on vuonna 1916 perustettu ja luokat 1-6 k\xc3\xa4sitt\xc3\xa4v\xc3\xa4, kolmiopettajainen Kalajan ala-asteen koulu, jossa oli 43 oppilasta vuonna 2013 sek\xc3\xa4 Museoviraston suojelema, 1918 rakennettu ty\xc3\xb6v\xc3\xa4entalo.\n_START_SECTION_\nHistoria\n_START_PARAGRAPH_\nEnsimm\xc3\xa4iset tunnetut asukkaat saapuivat Kalajanj\xc3\xa4rven rantamaisemiin 1550-luvun alkupuoliskolla. Nimet K\xc3\xb6yh\xc3\xa4inper\xc3\xa4 ja K\xc3\xb6yh\xc3\xa4inj\xc3\xa4rvi mainitaan Pohjois-Pohjanmaan historiassa viitaten varattomuuteen. Uudisasukkaat Lauri Loustinen sek\xc3\xa4 Antti ja Lauri Lukkinen (tai Lokkinen) asuttivat tilojaan K\xc3\xb6yh\xc3\xa4nj\xc3\xa4rven rannoilla pieni\xc3\xa4 tilojaan vuoden 1566 tienoilla. Tilat olivat jo silloin liian pieni\xc3\xa4 ja niit\xc3\xa4 yritettiin yhdist\xc3\xa4\xc3\xa4 ilman menestyst\xc3\xa4. Tilojen autioitumisen j\xc3\xa4lkeen "K\xc3\xb6yh\xc3\xa4"-nimi sai alkunsa alueeseen viitaten._NEWLINE_Juho Laurinpoika J\xc3\xa4ppinen asutti nykyist\xc3\xa4 Maliniemen seutua ja perusti J\xc3\xa4ppil\xc3\xa4n tilan vuonna 1605. Tilan neva- ja mets\xc3\xa4palstat sijaitsivat nykyisen J\xc3\xa4ppiper\xc3\xa4n alueilla, ja nimet J\xc3\xa4ppiper\xc3\xa4 ja J\xc3\xa4ppineva saivat alkunsa.'